KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2010 M. LIEPOS 23 D. SPRENDIMO NR. T-471 „DĖL KASINĖJIMO (ŽEMĖS) DARBŲ KAUNO MIESTO SAVIVALDYBĖS VIEŠOJO NAUDOJIMO TERITORIJOJE (VIETINĖS REIKŠMĖS KELIUOSE, GATVĖSE, PĖSČIŲJŲ IR DVIRAČIŲ TAKUOSE, AIKŠTĖSE, SKVERUOSE, KIEMUOSE IR ŽALIUOSIUOSE PLOTUOSE), JOS AR JOS DALIES ATITVĖRIMO ARBA EISMO JOJE APRIBOJIMO TAISYKLIŲ PATVIRTINIMO“ PAKEITIMO

2011 m. lapkričio 10 d.	Nr. T-635

Kaunas

Vadovaudamasi Lietuvos Respublikos vietos savivaldos įstatymo (Žin., 1994, Nr. 51-1049; 2008, Nr. 113-4290) 18 straipsnio 1 punktu, Kauno miesto savivaldybės taryba n u s p r e n d ž i a:

Pakeisti Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisykles, patvirtintas Kauno miesto savivaldybės tarybos 2010 m. liepos 23 d. sprendimu Nr. T-471 „Dėl Kasinėjimo (žemės) darbų Kauno miesto savivaldybės viešojo naudojimo teritorijoje (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, kiemuose ir žaliuosiuose plotuose), jos ar jos dalies atitvėrimo arba eismo joje apribojimo taisyklių patvirtinimo“:

1.	Papildyti 4 punktą tokia pastraipa:

„Nepriklausoma akredituota laboratorija – laboratorija, kuri yra juridiškai, finansiškai ir materialiai savarankiška ir nėra susijusi turtiniais ryšiais su kelių (gatvių) tiesimo, priežiūros ir remonto įmonėmis.“

2. Išbraukti 6 punkte žodžius „Miesto ūkio departamento“.

3. Išbraukti 7.7 punkte žodžius „Miesto ūkio departamento“.

4. Išbraukti 7.9 punkte žodžius „Miesto ūkio departamento“.

5. Įrašyti 7.11 punkte prieš žodį „pagrindų“ žodžius „kelio (gatvės)“.

6. Išbraukti 10 punkte žodžius „Miesto ūkio departamento“.

7. Įrašyti 11 punkte vietoj žodžių „Bendrųjų reikalų departamento“ žodžius „Tarptautinių ryšių ir protokolo skyriaus“ ir išbraukti žodžius „Teisės departamento“.

8. Išdėstyti 17.5 punktą taip:

„17.5. pateikti grunto ir pagrindų sutankinimo tyrimų pažymą, patvirtinančią, kad gruntas ir pagrindai sutankinti tinkamai, išduotą nepriklausomos akredituotos laboratorijos, kurią leidimo gavėjas samdo pats, jei užpilama iškasa ir įrengiami pagrindai dangai atkurti iškasos vietoje.“

9. Išdėstyti 18.7 punktą taip:

„18.7. Išardyti žalieji plotai išlyginami, padengiami juodžemiu ir atsodinami želdiniais.“

10. Išdėstyti 20.1 punktą taip:

„20.1. nepriklausomos akredituotos laboratorijos išduotą grunto ir pagrindų sutankinimo tyrimų pažymą, patvirtinančią, kad gruntas ir pagrindai sutankinti tinkamai;“.

11. Papildyti tokiu 201 punktu:

„201. Kasinėjimo (žemės) darbai laikomi baigtais, kai Miesto tvarkymo skyriui pateikiami 20 punkte nurodyti dokumentai.“

12. Išdėstyti 21 punktą taip:

„21. Jei per metus po dangos sutvarkymo dėl nekokybiškai sutankinto grunto danga nusėda arba ištrupa, tai dangą pakartotinai sutvarko užsakovas (statytojas) savo lėšomis ir atlygina Kauno miesto savivaldybės patirtus nuostolius.“

13. Įrašyti 22 punkte vietoj žodžių „Bendrųjų reikalų departamentui“ žodžius „Tarptautinių ryšių ir protokolo skyriui“ ir išbraukti žodžius „Miesto ūkio departamento“.

14. Papildyti tokiu 221 punktu:

„221. Pranešęs faksu apie avarijos likvidavimo darbų pradžią Miesto tvarkymo skyriui, komunikacijų savininkas tą pačią dieną, jeigu avarija įvyko ne darbo dieną – artimiausią darbo dieną, atvyksta į Miesto tvarkymo skyrių, nurodo avarijos vietą, pobūdį ir numatomą avarijos likvidavimo terminą (įskaitant dangų sutvarkymą) ir gauna nemokamą leidimą avarijai likviduoti, kai avarija likviduojama per 5 darbo dienas.“

15. Išdėstyti 24 punktą taip:

„24. Avarijos likviduojamos ir dangos sutvarkomos per 5 darbo dienas taisyklių IV skyriuje nustatyta tvarka. Avarijos likvidavimui (įskaitant dangų sutvarkymą) užtrukus ilgiau kaip 5 darbo dienas, statytojas (užsakovas) ar jo įgaliotas asmuo, nepertraukdami darbo, privalo gauti leidimą taisyklių II skyriuje nustatyta tvarka.“

16. Išdėstyti 29 punktą taip:

„29. Draudžiama savavališkai sandėliuoti statybines medžiagas ir gruntą už statybos aikštelės ribų. Prireikus parinktos sandėliavimo aikštelės schema derinama su Kauno miesto savivaldybės administracijos Aplinkos apsaugos, Miesto tvarkymo ir Transporto ir eismo organizavimo skyriais, seniūnijomis, Kauno apskrities vyriausiojo policijos komisariato Kelių policijos valdyba ir gaunamas leidimas atitverti viešojo naudojimo teritoriją arba apriboti eismą joje. Leidimas išduodamas šių taisyklių II skyriuje nustatyta tvarka.“

17. Išdėstyti 31 punktą taip:

„31. Kaip laikomasi šių taisyklių, kontroliuoja Kauno miesto savivaldybės administracijos Aplinkos apsaugos, Miesto tvarkymo ir Transporto ir eismo organizavimo skyriai, Viešosios tvarkos tarnyba, seniūnijos ir Savivaldybės skelbtą konkursą laimėjusi bendrovė, kuri vykdo kasinėjimų stebėseną.“

18. Išdėstyti 32 punktą taip:

„32. Fiziniai ir juridiniai asmenys, nesilaikantys šių taisyklių, atsako Lietuvos Respublikos administracinių teisės pažeidimų kodekso ir kitų Lietuvos Respublikos įstatymų numatyta tvarka. Apie įvykdytą pažeidimą paskelbiama Savivaldybės interneto svetainėje.“

19. Papildyti tokiu 33 punktu:

„33. Asmenims, pažeidusiems šias taisykles, kitas leidimas išduodamas tik tada, kai jie Miesto tvarkymo skyriui pateikia šių taisyklių 20 punkte nurodytus dokumentus.

20. Išbraukti 1 priedo pirmojoje pastraipoje ir 6 punkte žodžius „Miesto ūkio departamento“.

21. Išbraukti 2 priedo pirmojoje pastraipoje, 6 ir 8 punktuose žodžius „Miesto ūkio departamento“.

Savivaldybės meras	Andrius Kupčinskas